Մարի Հյոբինգեր

**Մարի Թերեզ Հյոբինգեր** (գերմաներեն՝ *Marie Therese Höbinger․* ), ավստրիացի ֆուտբոլիստուհի, ով հանդես է գալիս որպես կիսապաշտպան կամ հարձակվող Կանանց Սուպերլիգայի Լիվերպուլ ակումբում և Ավստրիայի ազգային հավաքականում։ Նախկինում խաղացել է ՖԱ Ցյուրիխում, որտեղ իր անցկացրած վերջին մրցաշրջանում տասնհինգ խաղում խփել է ինը գոլ։ Մարզական իր կարիերայի ընթացքում նա նվաճել է լիգայի երկու տիտղոս ու Շվեյցարիայի կանանց ֆուտբոլի գավաթը, մասնակցել է չեմպիոնների լիգայի մրցաշարին։

## Կարիերա
### Երիտասարդական կարիերա
Հյոբինգերն իր պատանեկան ֆուտբոլային կարիերան սկսել է Ավստրիայի Մյոդլինգ քաղաքի ASV Hinterbrühl թիմում։ 13 տարեկանում նա տեղափոխվել է Գերմանիա։

### Տուրբին Պոտսդամ
Մարին ապրում էր պանսիոնատում, հաճախում գերմանական Turbine Potsdam կանանց ակումբի պարապմունքներին։ Կարճ ժամանակում աչքի ընկնելով՝ իրավունք ձեռք բերեց հանդես գալու առաջին թիմում։

### ՖԱ Ցյուրիխ
Պոտսդամյան թիմի կազմում հետ երկուսուկես մրցաշրջան անցկացնելուց հետո Հյոբինգերը 2022 թվականին վարձավճարով հանդես եկավ Ցյուրիխի կազմում և օգնեց այդ ակումբին հաղթելու Շվեյցարիայի սուպերլիգայում ու Շվեյցարիայի գավաթի խաղարկությունում, միաժամանակ առաջադրվեց AXA-ի կանանց սուպեր լիգայի տարվա լավագույն խաղացող տիտղոսի թեկնածու։ 2022-23 թվականների մրցաշրջանում ակումբը պահպանեց լիգայի տիտղոսը։ Ընդ որում՝ Մարին  հանդես եկավ որպես հիմնական կազմի խաղացող։

### Լիվերպուլ ՖԱ
2023 թվականի հուլիսին Հյոբինգերը պայմանագիր ստորագրեց  Լիվերպուլ ՖԱ-ի կանանց թիմի հետ «Կարմիրների» կազմում նա իր դեբյուտը նշեց  2023 թվականի հոկտեմբերի 1-ին Էմիրեյթս մարզադաշտում «Արսենալ»-ի դեմ խաղում, որն ավարտվեց 1-0 հաշվով՝ հօգուտ լիվերպուցիների։ 2023–24 մրցաշրջանում «Տոտենհեմի» դեմ տնային խաղում  նա կարևոր գոլ խփեց՝  91-րդ րոպեին հաշիվը դարձնելով 1–1։

2024 թվականի մայիսի 1-ին Հյոբինգերը դարձավ WSL-ի պատմության մեջ առաջին խաղացողը, ով մեկ խաղում երեք գոլային փոխանցում կատարեց անկյունայինից՝ օգնելով իր թիմին 4-3 հաշվով հաղթելու ապագա չեմպիոն «Չելսիին»։ «Լիվերպուլի» կազմում իր առաջին մրցաշրջանում Հյոբինգերը մասնակցեց լիգայի բոլոր խաղերին,և բոլոր մրցաշարերում անցկացրեց ամենաշատ հանդիպումները թիմի կազմում և դարձավ 5 գոլի հեղինակ։

## Միջազգային կարիերա
Հյոբինգերն Ավստրիայի կանանց ազգային հավաքականի կազմում իր նորամուտը նշել է 2019 թվականի նոյեմբերին և այդ ժամանակվանից ի վեր հաստատվել է թիմի հիմնական կազմում։ Նա մասնակցել է 2022 թվականի ՈւԵՖԱ-ի կանանց Եվրո- ին։

## Անձնական կյանք
Հյոբինգերը ոչ միայն Ավստրիայի, այլ նաև Գերմանիայի քաղաքացի է։

## Կարիերայի վիճակագրություն
### Ակումբային
2024 թվականի մայիսի 24-ի դրությամբ․

### Միջազգային
2024 թ․ ապրիլի 10-ի դրությամբ․

: *Հաշիվները և արդյունքները ցույց են տալիս Ավստրիայի գոլերի քանակը առաջինը, միավորների սյունակը ցույց է տալիս հաշիվը Հյոբինգերի յուրաքանչյուր գոլից հետո:*

## Մարզական ձեռքբերումներ
**ՖԱ Ցյուրիխ**

* Շվեյցարիայի սուպերլիգայի չեմպիոն - 2021-22, 2022-23
* Շվեյցարիայի գավաթակիր - 2022 թ․

## Ծանոթագրություններ

## Արտաքին հղումներ
* Marie-Therese Höbinger at Liverpool F.C. Women
* Marie-Therese Höbinger at oefb.at
* Մարի Թերեզ Հյոբինգերը Soccerway.com-ում
* Մարի Թերեզ Հյոբինգերը WorldFootball.net-ում
* Մարի Թերեզ Հյոբինգերը Soccerdonna-ում (in German)
* Մարի Թերեզ Հյոբինգերը FBref.com-ում
* Մարի Թերեզ Հյոբինգերը German Football Associatio-ում

Կատեգորիա:2001 ծնունդներ
Կատեգորիա:Ապրող անձինք
Կատեգորիա:Ավստրիացի կին ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ցյուրիխի ֆուտբոլիստներ
Կատեգորիա:Լիվերպուլի ֆուտբոլիստներ